CELEX: 32022R0565
Language: hu
Date: 2022-04-07 00:00:00
Title: A Bizottság (EU) 2022/565 végrehajtási rendelete (2022. április 7.) egy 3-nitrooxipropanolt tartalmazó készítmény tejelő tehenek és tenyésztehenek takarmány-adalékanyagaként történő engedélyezéséről (az engedély jogosultja: az Unióban a DSM Nutritional Products Sp. z.o.o. által képviselt DSM Nutritional Products Ltd.) (EGT-vonatkozású szöveg)

2022.4.8.   
               
               
                  HU
               
               
                  Az Európai Unió Hivatalos Lapja
               
               
                  L 109/32
               
            
         A BIZOTTSÁG (EU) 2022/565 VÉGREHAJTÁSI RENDELETE
         (2022. április 7.)
         egy 3-nitrooxipropanolt tartalmazó készítmény tejelő tehenek és tenyésztehenek takarmány-adalékanyagaként történő engedélyezéséről (az engedély jogosultja: az Unióban a DSM Nutritional Products Sp. z.o.o. által képviselt DSM Nutritional Products Ltd.)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     Az 1831/2003/EK rendelet 7. cikkének megfelelően kérelmet nyújtottak be a 3-nitrooxipropanol engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (3)
                  
                  
                     A kérelem az „állattenyésztésben alkalmazott adalékanyagok” adalékanyag-kategóriába és „a környezetre kedvező hatást gyakorló anyagok” funkcionális csoportba sorolandó 3-nitrooxipropanolt tartalmazó készítmény tejelő tehenek és tenyésztehenek takarmány-adalékanyagaként történő engedélyezésére vonatkozik.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: a Hatóság) 2021. szeptember 30-i véleményében (2) megállapította, hogy a 3-nitrooxipropanol a javasolt felhasználási feltételek mellett nincs káros hatással sem a tejelő tehenek és a tenyésztehenek egészségére, sem a fogyasztók biztonságára, sem pedig a környezetre. A Hatóság arra a következtetésre jutott, hogy az adalékanyag szem- és bőrirritálónak tekintendő, és hogy a 3-nitrooxipropanol belélegezve ártalmas lehet, és a belélegzés útján történő expozíció miatt potenciális kockázattal jár. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. Ezen túlmenően a belélegzés kockázatát úgy kell kezelni, hogy az adalékanyagot granulált formában, elhanyagolható százalékban belélegezhető részecsketartalommal hozzák forgalomba. A Hatóság arra a következtetésre jutott, hogy az adalékanyag csökkentheti a tejelő tehenek és a tenyésztehenek emésztőrendszeri metántermelését. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (5)
                  
                  
                     A 3-nitrooxipropanol értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és „a környezetre kedvező hatást gyakorló anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2021;19(11):6905.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg hatóanyag/kg 12 %-os nedvességtartalmú teljes értékű takarmányban
                     
                  
                        
                           Kategória: tenyésztéstechnikai adalékanyagok. Funkcionális csoport: a környezetre kedvező hatást gyakorló anyagok; (az emésztőrendszeri metántermelés csökkentése)
                        
                     
                  
                        4c1
                     
                     
                        Az Unióban a DSM Nutritional Products Sp. z.o.o. által képviselt DSM Nutritional Products Ltd.
                     
                     
                        3-nitrooxipropanol
                     
                     
                        
                           Az adalékanyag összetétele
                        
                        készítmény legalább 10 % 3-nitrooxipropanol-tartalommal
                        50 μm-nél kisebb részecskék: kisebb mint 0,5 %
                        10 μm-nél kisebb részecskék: 0 %
                        Szemcsés por
                     
                     
                        Tejelő tehenek és tenyésztehenek
                     
                     
                        –
                     
                     
                        53
                     
                     
                        80
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    A takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk az adalékanyag és az előkeverékek felhasználói számára a belélegzés, a bőrrel való érintkezés és a szembe kerülés jelentette veszélyek kezelésére. Ha a kockázatok e folyamatokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel, többek között szemvédővel, bőrvédő eszközökkel és védőmaszkkal kell használni.
                                 
                              
                     
                        2032. április 28.
                     
                  
                        
                           A hatóanyag jellemzése
                        
                        3-nitrooxipropanol
                        (Propán-1,3-diol-mononitát)
                        Kémiai képlet: C3H7NO4
                        
                        CAS-szám: 100502-66-7
                     
                  
                        
                           Analitikai módszer
                            (1)
                        
                        A takarmány-adalékanyag, az előkeverékek és a takarmánykeverék 3-nitrooxipropanol-tartalmának mennyiségi meghatározására:
                        
                                    —
                                 
                                 
                                    fordított fázisú, nagy teljesítményű folyadékkromatográfia spektrofotometriás detektálással (HPLC-UV)
                                 
                              
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports